Az EGT-Vegyesbizottság 60/1999 határozata

(1999. április 30.)

az EGT-megállapodás vállalkozásokra alkalmazandó versenyszabályok végrehajtásáról szóló 21. jegyzőkönyvének módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás 21. jegyzőkönyvét az 1998. július 31-i 77/98 EGT-vegyesbizottsági határozat [1] módosította;

(2) Az EK-Szerződés 85. és 86. cikke alapján kezdeményezett eljárásokban a felek meghallgatásáról szóló, 1998. december 22-i 2842/98/EK bizottsági rendeletet [2] be kell építeni a Megállapodásba;

(3) A közlekedési ágazat versenyszabályainak alkalmazásáról szóló 1017/68/EGK, 4056/86/EGK és 3975/87/EGK rendeletben előírt kérelmek és bejelentések formájáról, tartalmáról és más részleteiről szóló, 1998. december 22-i 2843/98/EK bizottsági rendeletet [3] be kell építeni a Megállapodásba;

(4) A 2842/98/EK rendelet hatályon kívül helyezi a 17. tanácsi rendelet 19. cikkének (1) és (2) bekezdésében előírt meghallgatásokról szóló, 1963. július 25-i 99/63/EGK bizottsági rendeletet, az 1968. július 19-i 1017/68/EGK tanácsi rendelet 26. cikkének (1) és (2) bekezdésében előírt meghallgatásokról szóló, 1969. augusztus 8-i 1630/69/EGK bizottsági rendeletet, a Szerződés 85. és 86. cikkének tengeri szállításra történő alkalmazására vonatkozó részletes szabályok megállapításáról szóló 4056/86/EGK tanácsi rendeletben előírt közleményekről, panaszokról, kérelmekről és meghallgatásokról szóló, 1988. december 16-i 4260/88/EGK bizottsági rendelet II. szakaszát, továbbá a légi közlekedésben működő vállalkozásokra vonatkozó versenyszabályok alkalmazásával kapcsolatos eljárás megállapításáról szóló 3975/87/EGK tanácsi rendeletben előírt panaszokról, kérelmekről és meghallgatásokról szóló, 1988. december 16-i 4261/88/EGK bizottsági rendelet II. szakaszát, amelyek részét képezik a Megállapodásnak, és amelyeket következésképpen a Megállapodás keretében hatályon kívül kell helyezni;

(5) A 2843/98/EK bizottsági rendelet hatályon kívül helyezi az 1968. július 19-i 1017/68/EGK tanácsi rendelet 10. cikke szerinti panaszok, 12. cikke szerinti kérelmek és 14. cikkének (1) bekezdése szerinti bejelentések formájáról, tartalmáról és egyéb részleteiről szóló, 1969. augusztus 8-i 1629/69/EGK bizottsági rendeletet, a Szerződés 85. és 86. cikkének tengeri szállításra történő alkalmazására vonatkozó részletes szabályok megállapításáról szóló 4056/86/EGK tanácsi rendeletben előírt közleményekről, panaszokról, kérelmekről és meghallgatásokról szóló, 1988. december 16-i 4260/88/EGT bizottsági rendelet I. szakaszát, valamint a légi közlekedésben működő vállalkozásokra vonatkozó versenyszabályok alkalmazásával kapcsolatos eljárás megállapításáról szóló 3975/87/EGK tanácsi rendeletben előírt panaszokról, kérelmekről és meghallgatásokról szóló, 1988. december 16-i 4260/88/EGT bizottsági rendelet I. szakaszát, amelyek részét képezik a Megállapodásnak, és amelyeket következésképpen a Megállapodás keretében hatályon kívül kell helyezni;

(6) A Megállapodás 21. jegyzőkönyve 3. cikkének (1) bekezdésében található lista tükrözi e területen a közösségi jog általános állapotát;

(7) A 2842/98/EK és a 2843/98/EK bizottsági rendeletet fel kell venni a Megállapodás 21. jegyzőkönyve 3. cikkének (1) bekezdésében található listára, és a 99/63/EGK, az 1629/69/EGK, az 1630/69/EGK, a 4260/88/EGK és a 4261/88/EGK bizottsági rendeletet el kell hagyni a listáról,

A KÖVETKEZŐKÉPPEN HATÁROZOTT:

1. cikk

1. A Megállapodás 21. jegyzőkönyvében a 3. cikk (1) bekezdésének 5. pontja (99/63/EGK bizottsági rendelet) helyébe a következő szöveg lép:

"5. 398 R 2842: A Bizottság 1998. december 22-i 2842/98/EK rendelete az EK-Szerződés 85. és 86. cikke alapján kezdeményezett eljárásokban a felek meghallgatásáról (HL L 354., 1998.12.30., 18. o.)."

.

2. A Megállapodás 21. jegyzőkönyvében a 3. cikk (1) bekezdése a 14. pontot (4261/88/EGK bizottsági rendelet) követően a következő ponttal egészül ki:

"15. 398 R 2842: A Bizottság 1998. december 22-i 2842/98/EK rendelete az EK-Szerződés 85. és 86. cikke alapján kezdeményezett eljárásokban a felek meghallgatásáról (HL L 354., 1998.12.30., 18. o.)."

.

2. cikk

A Megállapodás 21. jegyzőkönyvében a 3. cikk (1) bekezdése a 15. pontot (2842/98/EK bizottsági rendelet) követően a következő ponttal egészül ki:

"16. 398 R 2843: A Bizottság 1998. december 22-i 2843/98/EK rendelete a közlekedési ágazat versenyszabályainak alkalmazásáról szóló 1017/68/EGK, 4056/86/EGK és 3975/87/EGK rendeletben előírt kérelmek és bejelentések formájáról, tartalmáról és más részleteiről (HL L 354., 1998.12.30., 22. o.)."

.

3. cikk

A Megállapodás 21. jegyzőkönyvében a 8. pont (1629/69/EGK bizottsági rendelet), a 9. pont (1630/69/EGK bizottsági rendelet), a 12. pont (4260/88/EGK bizottsági rendelet) és a 14. pont (4261/88/EGK bizottsági rendelet) szövegét el kell hagyni.

4. cikk

A 2842/98/EK és a 2843/98/EK bizottsági rendelet izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

5. cikk

Ez a határozat 1999. május 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

6. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. április 30-án.

az EGT-Vegyesbizottság részéről

az elnök

F. Barbaso

[1] HL L 172., 1999.7.8., 56. o.

[2] HL L 354., 1998.12.30., 18. o.

[3] HL L 354., 1998.12.30., 22. o.

--------------------------------------------------